चीन सरकार के प्रेस और प्रकाशन विभाग ने कहा है कि ऐसे शब्दों से चीनी भाषा की शुद्धता नष्ट हो रही है.चीन के पीपुल्स डेली अख़बार में प्रकाशित रिपोर्ट के अनुसार विभाग ने कहा है कि लेखन में चीन की मानक भाषा का ही प्रयोग किया जाना चाहिए.उन्होंने प्रेस से विदेशी छोटे नामों और उपनामों से बचने के साथ-साथ - चिंग्लिश - से भी बचने के लिए कहा जो ऐसी भाषा को कहा जाता है जिसमें इंग्लिश और चीनी शब्दों का मिश्रण होता है.ये आदेश रेडियो और टीवी प्रसारणों पर भी लागू होता है.चीन सरकार का कहना है कि आर्थिक और सामाजिक उन्नति के साथ-साथ चीन में लगातार विभिन्न तरह के प्रकाशनों में विदेशी भाषाओं का प्रयोग बढ़ता जा रहा है.सरकार के अनुसार ऐसा करने से चीनी भाषा की शुद्धता गंभीर रूप से नष्ट हुई है और इससे देश के सांस्कृतिक वातावरण पर प्रतिकूल सामाजिक प्रभाव पड़ रहा है.प्रेस और प्रकाशन विभाग ने कहा है कि यदि किसी चीज़ को विदेशी भाषा में लिखना बिल्कुल ही आवश्यक हो तो उसके साथ-साथ चीनी भाषा में उसकी व्याख्या भी आवश्यक है.